Steven Bochco

Steven Ronald Bochco (født 16. desember 1943 i New York City i USA, død 1. april 2018 i Los Angeles) var en amerikansk manusforfatter og produsent av underholdningsprogrammer.

Liv og virke

Bakgrunn 
Steven Bochco kom fra en jødisk familie av serbisk bakgrunn i New York City; moren var malerinnen Mimi, faren var konsertfiolinisten Rudolph Bochco. Han ble utdannet på Manhattan ved High School of Music and Art. Hans eldre søster var skuespillerinnen Joanna Frank.

I 1961 begynte han ved Carnegie Institute of Technology (etter sammenslåing med Mellon Institute i 1967 kjent som Carnegie Mellon University) i Pittsburgh i Pennsylvania der han studerte manusskriving og teater. Han tok eksamen med Bachelor of Fine Arts (BFA) i teater i 1966.

Karriere 
Steven Ronald Bochco begynte sin karriere som manusforfatter for den amerikanske 60-tallsserien Ironside og skrev deretter manus til flere avsnitt av kriminalserien Columbo i begynnelsen av 1970-tallet. Han har også skrevet manus til flere spillefilmer for fjernsyn. 

Han har skapt eller bidratt til en rekke TV-serier. Bochco anses som skaper av serier som Hill Street Blues som begynte innspillinger i 1981, Lov og rett i L.A. (L.A. Law) 1983, Hooperman 1987, Doogie Howser 1989, Civil Wars 1991, NYPD Blue 1993, Murder One: Diary of a Serial Killer 1997, Total Security 1997, Philly 2001,  Over There 2005, og Welcome, Mrs. President, 2005-06.

Mange skuespillere innen fremfor alt TV-verdenen har fått sine definitive gjennombrudd i Steven Bochcos produksjoner, som ble vist verden rundt – Bruce Weitz, Michael Warren, Joe Spano, Barbara Bosson, Ed Marinaro, Ken Olin, Corbin Bernsen, Alan Rachins, Blair Underwood, Jimmy Smits, John Spencer, Dennis Franz, Kim Delaney, Henry Simmons, Jacqueline Obradors, Gail O'Grady og Esai Morales for å nevne noen. 

Steven Bochco giftet seg med skuespillerinnen Barbara Bosson i 1969. De hadde to barn ved skilsmissen i 1997. Han ble gjengift i 2000 med Dayna Kalins.

Bochco døde den 1. april 2018, 74 år gammel, som følge av leukemi.

Utmerkelser 
Emmy Awards
 1981 Primetime Emmy Award for Outstanding Drama Series (Outstanding Drama Series), for Hill Street Blues, delt pris med Michael Kozoll og Gregory Hoblit
 1981 Outstanding Writing in a Drama Series, for Hill Street Blues, premiereavsnittet Hill Street Station, delt pris med Michael Kozoll
 1982 Outstanding Drama Series, for Hill Street Blues, delt pris med Gregory Hoblit, David Anspaugh og Anthony Yerkovich 
 1982 Outstanding Writing in a Drama Series for Hill Street Blues (avsnittet Freedom's Last Stand), delt pris med Anthony Yerkovich, Jeff Lewis, Michael I. Wagner og Michael Kozoll 
 1983 Outstanding Drama Series for Hill Street Blues, delt pris med Gregory Hoblit, Anthony Yerkovich, David Anspaugh og Scott Brazil 
 1984 Outstanding Drama Series fir Hill Street Blues, delt pris med Gregory Hoblit, Scott Brazil, Jeff Lewis, Sascha Schneider og David J. Latt 
 1987 Outstanding Drama Series for LA Law, delt pris med Gregory Hoblit, Terry Louise Fisher, Ellen S. Pressman, Scott D. Goldstein og Phillip M. Goldfarb 
 1987 Outstanding Writing in a Drama Series for LA Law (avsnittet The Venus Butterfly), delt pris med Terry Louise Fisher
 1989 Outstanding Drama Series for LA Law, delt pris med Rick Wallace, David E. Kelley, Scott D. Goldstein, Michele Gallery, William M. Finkelstein, Judith Parker, Phillip M. Goldfarb og Alice West 
 1995 Outstanding Drama Series for NYPD Blue, delt pris med David Milch Gregory Hoblit, Mark Tinker, Michael M. Robin, Walon Green, Channing Gibson, Charles H. Eglee, Ted Mann, Burton Armus, Gardner Stern, Steven DePaul, Robert J. Doherty og Bill Clark 

Humanitas Prize
 1981 60-minute Category, for Hill Street Blues
 1999 90-Minute Category, for NYPD Blue

Edgar Awards
 1982 Best Episode in a TV Series Teleplay, for Hill Street Blues (avsnittet Hill Street Station)
 1995 Best Episode in a TV Series Teleplay, for NYPD Blue (avsnittet Simone Says)

Directors Guild of America
 1999 Diversity Award

Writers Guild of America
 1994 Laurel Award for TV Writing Achievement

Referanser

Eksterne lenker 
 

Manusforfattere fra USA
TV-produsenter fra USA
Personer fra New York City